EELNÕU

21.10.2025

SISEMINISTER

MÄÄRUS

**Siseministri 5. septembri 2016. a määruse nr 27 „Politseiametniku ametitõendi kirjeldus ja vorm“ muutmine**

Määrus kehtestatakse politsei ja piirivalve seaduse § 371 lõike 9 alusel.

**§ 1. Siseministri 5. septembri 2016. a määruse nr 27 „Politseiametniku ametitõendi kirjeldus ja vorm“ muutmine**

Siseministri 5. septembri 2016. a määruses nr 27 „Politseiametniku ametitõendi kirjeldus ja vorm“ tehakse järgmised muudatused:

**1)** määrust täiendatakse §-dega 41 ja 42 järgmises sõnastuses:

„**§ 41. Ametitõendiga koos väljastatud käesildi kandmise nõuded**

(1) Politsei- ja Piirivalveamet ja Kaitsepolitseiamet võib politseiametnikule väljastada ametitõendiga koos käesildi (edaspidi *käesilt*).

(2) Politseiametnik võib kanda teenistusülesannete täitmise ajal tsiviilriietusel käesilti kirjega „POLITSEI“. Käesildi kandmine politseiametniku vormiriietusel ei ole lubatud.

(3) Käesilti kantakse kõikidel tsiviilriietustel parema või vasaku käe õlavarrel.

(4) Käesilt kinnitatakse käsivarrele kummiga, takjapaelaga või trukkidega.

(5) Käesildi kujutis on esitatud määruse lisas 4.

**§ 42. Ametitõendiga koos väljastatud käesildi kirjelduse nõuded**

(1) Käesilt kirjega „POLITSEI“ on valmistatud ilmastikukindlast tekstiilist ja valgust peegeldavast helkurmaterjalist, värvus sinine ja kõrgnähtav kollane.

(2) Käesildi keskel on sinisel taustal valget värvi kiri „POLITSEI“, mille ühe tähe kõrgus on minimaalselt 30% käesildi laiusest. Käesilt on ümbritsetud kollase triibuga. Käesildi kõrgus 5 kuni 10 sentimeetrit. Käesildil võib asuda politseiametniku identifitseerimissildi number.“;

**2)**  määrust täiendatakse lisaga 4 „Käesildi kujutis“ (lisatud).

**§ 2. Määruse jõustumine**

Käesolev määrus jõustub 2025. aasta 17. novembril.

Igor Taro

siseminister

(allkirjastatud digitaalselt)

Tarmo Miilits

kantsler

(allkirjastatud digitaalselt)

Lisa. Käesildi kujutis